CELEX: 32018R0076
Language: hr
Date: 2017-10-23 00:00:00
Title: Uredba Vijeća (EU) 2018/76 od 23. listopada 2017. o raspodjeli ribolovnih mogućnosti na temelju Protokola kojim se utvrđuju ribolovne mogućnosti i financijski doprinos predviđeni Sporazumom o partnerstvu u području ribarstva između Europske unije i Republike Mauricijusa

19.1.2018   
            
            
               HR
            
            
               Službeni list Europske unije
            
            
               L 14/1
            
         UREDBA VIJEĆA (EU) 2018/76
   od 23. listopada 2017.
   o raspodjeli ribolovnih mogućnosti na temelju Protokola kojim se utvrđuju ribolovne mogućnosti i financijski doprinos predviđeni Sporazumom o partnerstvu u području ribarstva između Europske unije i Republike Mauricijusa
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 43. stavak 3.,
   uzimajući u obzir prijedlog Europske komisije,
   budući da:
   
               (1)
            
            
               Vijeće je 28. siječnja 2014. donijelo Odluku 2014/146/EU (1) o sklapanju Sporazuma o partnerstvu u ribarstvu između Europske unije i Republike Mauricijusa („Sporazum”).
            
         
               (2)
            
            
               U prvom Protokolu (2) uz Sporazum za razdoblje od tri godine utvrđene su ribolovne mogućnosti koje se dodjeljuju plovilima Unije u ribolovnoj zoni pod suverenitetom ili jurisdikcijom Republike Mauricijusa („Mauricijus”) te financijski doprinos koji odobrava Unija. Razdoblje primjene tog protokola isteklo je 27. siječnja 2017.
            
         
               (3)
            
            
               U skladu s Odlukom Vijeća (EU) 2017/1960 (3)8. prosinca 2017. potpisan je novi Protokol kojim se utvrđuju ribolovne mogućnosti i financijski doprinos predviđeni Sporazumom o partnerstvu u području ribarstva između Europske unije i Republike Mauricijusa („Protokol”).
            
         
               (4)
            
            
               Trebalo bi utvrditi metodu raspodjele ribolovnih mogućnosti između država članica za čitavo razdoblje primjene Protokola.
            
         
               (5)
            
            
               Člankom 10. stavkom 1. Uredbe Vijeća (EZ) br. 1006/2008 (4) predviđeno je da Komisija treba obavijestiti predmetne države članice ako se pokaže da se broj odobrenja za ribolov ili količina ribolovnih mogućnosti dodijeljenih Uniji na temelju Protokola ne iskorištavaju u potpunosti te od njih zatražiti da potvrde da neće iskoristiti te ribolovne mogućnosti. Izostanak odgovora u određenom roku treba se smatrati potvrdom da plovila dotične države članice neće u potpunosti iskoristiti svoje ribolovne mogućnosti u predmetnom razdoblju.
            
         
               (6)
            
            
               Protokol će se privremeno primjenjivati od datuma njegova potpisivanja kako bi se osigurao brz početak ribolovnih aktivnosti plovila Unije. Ova bi se Uredba stoga trebala primjenjivati od tog datuma,
            
         DONIJELO JE OVU UREDBU:
   Članak 1.
   1.   Ribolovne mogućnosti utvrđene Protokolom raspodjeljuju se između država članica kako slijedi:
   
               (a)
            
            
               tunolovci plivaričari:
               
                           Španjolska:
                        
                        
                           22 plovila
                        
                     
                           Francuska:
                        
                        
                           16 plovila
                        
                     
                           Italija:
                        
                        
                           2 plovila
                        
                     
         
               (b)
            
            
               plovila s površinskim parangalima:
               
                           Španjolska:
                        
                        
                           12 plovila
                        
                     
                           Francuska:
                        
                        
                           29 plovila
                        
                     
                           Portugal:
                        
                        
                           4 plovila
                        
                     
         2.   Uredba (EZ) br. 1006/2008 primjenjuje se ne dovodeći u pitanje Sporazum i Protokol.
   3.   Ako zahtjevima za izdavanje odobrenja za ribolov primljenima od država članica iz stavka 1. nisu iscrpljene ribolovne mogućnosti utvrđene Protokolom, Komisija razmatra zahtjeve za izdavanje odobrenja za ribolov primljene od bilo koje druge države članice u skladu s člankom 10. Uredbe (EZ) br. 1006/2008.
   4.   Rok iz članka 10. stavka 1. Uredbe (EZ) br. 1006/2008 iznosi deset radnih dana od dana kada Komisija dostavi svoj zahtjev.
   Članak 2.
   Ova Uredba stupa na snagu trećeg dana od dana objave u Službenom listu Europske unije.
   Primjenjuje se od 8. prosinca 2017.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Luxembourgu 23. listopada 2017.
      
         
            Za Vijeće
         
         
            Predsjednica
         
         K. IVA
      
   
   
      (1)  Odluka Vijeća 2014/146/EU od 28. siječnja 2014. o sklapanju Sporazuma o partnerstvu u ribarstvu između Europske unije i Republike Mauricijusa (SL L 79, 18.3.2014., str. 2.).
   
      (2)  Protokol kojim se utvrđuju mogućnosti ribolova i financijski doprinos predviđeni Sporazumom o partnerstvu u području ribarstva između Europske unije i Republike Mauricijusa (SL L 79, 18.3.2014., str. 9.).
   
      (3)  Odluka Vijeća (EU) 2017/1960 od 23. listopada 2017. o potpisivanju, u ime Unije, i privremenoj primjeni Protokola kojim se utvrđuju ribolovne mogućnosti i financijski doprinos predviđeni Sporazumom o partnerstvu u području ribarstva između Europske unije i Republike Mauricijusa (SL L 279, 28.10.2017., str. 1.).
   
      (4)  Uredba Vijeća (EZ) br. 1006/2008 od 29. rujna 2008. o odobravanju ribolovnih aktivnosti koje ribarska plovila Zajednice obavljaju izvan voda Zajednice i o pristupu plovila trećih zemalja vodama Zajednice, te o izmjeni Uredbe (EEZ) br. 2847/93 i (EZ) br. 1627/94 i stavljanju izvan snage Uredbe (EZ) br. 3317/94 (SL L 286, 29.10.2008., str. 33.).